OpenLLM-France/wikimedia huggingface dataset:
# Gaseosas Glacial (equip ciclista)

El Gaseosas Glacial va ser un equip ciclista colombià que competí professionalment entre el 1992 i 1995. Un dels seus principals èxits fou poder participar en la Volta a Espanya de 1993
Va desaparèixer el 1996 en unir-se amb part de l'estructura del ZG Mobili encapçalada per Gianni Savio, i crear el nou Gaseosas Glacial-Selle Italia, actualment Androni Giocattoli.

## Principals resultats

* Clásico RCN: Luis Alberto González Gallego (1993)
* GP Pony Malta: Henry Cárdenas (1995)

### A les grans voltes

* Volta a Espanya
** 1 participacions (1993)
** 0 victòries d'etapa:
* Tour de França
** 0 participacions
* Giro d'Itàlia
** 0 participacions

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 1995 | 36è | Henry Cárdenas (250è) |

## Referències

* ↑ «El equipo colombiano que naufragó en la Vuelta a España». elespectador.com, 19-08-2015 [Consulta: 29 agost 2015].
* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Guardians d'Escòcia

Els Guardians d'Escòcia van ser els caps d'Estat de facto d'Escòcia durant els interregnes de 1290-1292 i 1296-1306.
Als segles XIII i xiv, durant els diversos períodes de buit del tron escocès (per minoria d'edat, presó, manca de descendència directa del monarca, etc), diversos regents, també anomenats Guardians d'Escòcia, bé individualment o bé col·lectivament, van dirigir la política escocesa.

## Guardians d'Escòcia durant el Primer Interregne (1290-1292)
### Al nord del Fiord de Forth

* William Fraser, Bisbe de St Andrews
* Alexander Comyn, Comte de Buchan (mort en 1289)
* Donnchadh III, Comte de Fife (mort el 1288 o 1289); Donnchadh IV, Comte de Fife

### Al sud del Fiord de Forth

* Robert Wishart, Bisbe de Glasgow
* John II Comyn, Lord Badenoch
* James Stewart, cinquè Alt Administrador d'Escòcia
* John de Warenne, VII Comte de Surrey

### Nomenat per Eduard I d'Anglaterra

* Bryan FitzAlan, Lord FitzAlanBryan FitzAlan, Lord Bedale (1291-1292)

## Guardians d'Escòcia durant el Segon Interregne (1296-1306)

* Sir William Wallace (1297-1298)
* Robert Bruce, Comte de Carrick (1298-1300), futur Robert I
* John III Comyn, Senyor de Badenoch (1298-1300, 1302-1304)
* William Lamberton, Bisbe de St Andrews (1299-1301)
* Sir Ingram d'Umfraville (1300-1301)
* John de Soules (1301-1304)

## Referències

* ↑ Barrow, 2005.
* ↑ «John Warenne 7th Earl of Surrey» (en anglès). genealogie online. Arxivat de l'original el 2019-01-26. [Consulta: 16 abril 2019].
* ↑ Barrow, 2005, p. 189.

## Bibliografia

* Ashley, Mike. The Mammoth Book of British Kings & Queens (en anglès). Londres: Robinson Londres, 1998. ISBN 1-84119-096-9.
* Barrow, G.W.S. Robert Bruce: and the community of the realm of Scotland (en anglès). Edimburg: Edinburgh University Press, 2005. ISBN 0748620222.
* Boardman, Steve. The First Stewart Dynasty 1371-1488 (en anglès). The New Edinburgh History of Scotland. Edimburg: Edinburgh University Press, 2006. ISBN 978-0748612352.
* Logan, Marck James. The Border Line (en anglès). Pub. Oliver & Boyd, 1926, p. 317–322.
* McNaught, Duncan. Kilmaurs Parish and Burgh (en anglès). Pub. A.Gardner, 1912, p. 9.
# Balduí III

Balduí III és el nom dels següents personatges:
* Balduí III de Flandes (vers 940 - † 962), comte de Flandes del 958 al 962.
* Balduí III d'Hainaut (1088 - † 1120), comte d'Hainaut de 1098 a 1120.
* Balduí III de Jerusalem (1130 † 1162), rei de Jerusalem de 1143 a 1162.
# Paňa

Paňa és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1239.

## Referències

* ↑ «Paňa - Okres Nitra - E-OBCE.sk».
* ↑ „...et nostro quasdam terras seu possessiones nostras cum suis servitoribus condicionariis, retiferis scilicet et falconariis perpetuo et irrevocabiliter archiepiscopo et archiepiscopatui Strigoniensi, videlicet Poonh iuxta villam Chethen in comitatu Nitriensi...” (DLDF 248088 p. 11 transcript from 1465; 248089 p. 9; 25025; Prímási Levéltár, AR A. n. 17; Knauz, N. 1874: Monumenta ecclesiae Strigoniensis I, 329; Szentpétery, I.-Borsa, I.: Az Árpád-házi királyok okleveleinek kritikai jegyzéke I/2. Budapest, 1927/1987, 201-202 No. 660; Marsina, R. (Ed.) 1987: Codex diplomaticus et epistolaris Slovaciae II. Bratislavae, 40/ No. 55: 35-37; Györffy, Gy. 1998: Az Árpád-kori Magyarország történeti földrajza IV. Budapest, 443; Kis, P. 2004: A királyi szolgálónépi szervezetek. Doktori disszertáció, Szegedi Tudományegyetem, 96; Prokopp, Gy. 1966: Az esztergomi prímási levéltár XV. századi leltára, Levéltári Közlemények 37, 133 No. 175 Pon); Maslíková 2013, 75; Keresteš 2015, 40.
# Giampiero Gloder

Giampiero Gloder (15 de maig de 1958, Asiago, Itàlia) és un arquebisbe, diplomàtic i teòleg italià, llicenciat en teologia dogmàtica. El 1993 començà treballant al Servei Diplomàtic i també treballà per a la Secretaria d'Estat de la Santa Seu. El 21 de setembre del 2013 el papa Francesc el nomenà arquebisbe titular de Telde i President de l'Acadèmia Pontifícia Eclesiàstica.

## Biografia

Quan era jove feu els estudis eclesiàstics al seminari de la seva diòcesi natal, a Pàdua, i fou ordenat el 6 de juny del 1983 per l'arquebisbe Filippo Franceschi. Després de l'ordenació es traslladà a Roma, on es llicencià en teologia dogmàtica a l'Acadèmia Pontifícia Eclesiàstica.
En acabar els estudis universitaris, l'1 de juliol del 1993 s'incorporà com a membre del servei diplomàtic de la Santa Seu i poc després fou destinat a la Nunciatura Apostòlica de la República de Guatemala, on s'hi estigué fins al 1995, quan fou cridat a Roma per fer-se càrrec de la secció d'Afers Generals de la Secretaria d'Estat de la Santa Seu, ascendint el 1997 al càrrec de primer secretari, el 2001 a assessor de segona classe i el 2005 a conseller de primera classe i poc després també alhora fou nomenat cap de l'Oficina d'Afers Especials de la Secretaria d'Estat.
El 23 de setembre del 2003 el papa Joan Pau II li atorgà el títol de Prelat d'Honor de Sa Santedat, i el 5 de febrer del 2007 a proposta de la Presidència del Consell de Ministres d'Itàlia, se li atorgà a Roma la condecoració de Comendador de l'Orde al Mèrit de la República Italiana.
El 21 de setembre del 2013 el papa Francesc el nomenà arquebisbe titular de la Seu Titular de Telde i també president de l'Acadèmia Pontifícia Eclesiàstica, en successió e Beniamino Stella després del seu nomenament com prefecte de la Sagrada Congregació per al Clergat. Rebé la consagració episcopal el 24 d'octubre d'aquell any a la basílica de Sant Pere de Vaticà, a mans del papa Francesc i com a co-consagrants Mons. Antonio Mattiazzo i Mons. Jean-Pierre Grallet O.F.M.

## Referències

* ↑ http://www.quirinale.it/elementi/DettaglioOnorificenze.aspx?decorato=221902
* ↑ http://corrieredelveneto.corriere.it/veneto/notizie/cronaca/2013/21-settembre-2013/giampiero-gloder-nominato-presidente-pontifica-accademia-ecclesiastica-2223225414276.shtml
* ↑ http://www.vatican.va/holy_father//francesco/homilies/2013/documents/papa-francesco_20131024_omelia-ordinazione-episcopale_en.html
# Gottlob August Krille

Gottlob August Krille (20 d'abril de 1779 - Dresden, 24 d'octubre de 1813) fou un compositor i Kreuzkantor alemany.
El fill del cantor Chr. Gottlob Krille va ser alumne a la "Kreuzschule" de Dresden, on va rebre lliçons de piano i cant i va estudiar contrapunt amb Christian Ehregott Weinligs. Durant aquest temps, es van representar públicament composicions d'ell. Després de deixar la "Kreuzschule", es va convertir en organista i professor a l'escola civil i llatina de Stolberg a les muntanyes Harz. El 1801 fou nomenat Kapellmeister pel comte Karl Ludwig zu Stolberg-Stolberg. El 1811 va tornar a Wehlen per donar suport al seu pare decrèpit. El 10 d'agost de 1813, va succeir Weinlig com a "Kreuzkantor" a Dresden. Pocs mesos després va sucumbir als anomenats trenta-quatre graus de Febre hospitalària.
De Krille s'han conservat diverses cantates, una configuració de salm i obres de piano.

## Obres

Obres
* Cantata de Pasqua per a quatre veus i orquestra, 1813
* Cantata de Nadal: "Va néixer Jesucrist"
* Cantata "Déu és amor"
* Salm 33 "Alegrem-nos en el Senyor, justes"
* XV Canvis per al piano o el pianoforte en el tema "Lenz vigoritza la natura"
* La clau, o desviacions de Cdur i Cmoll cap als altres tons majors i menors

## Referències

* ↑ Champlin, J.D.; Apthorp, W.F.. Easter-Mystr̈es. C. Scribner's Sons, 1899, p. 398 (Cyclopedia of Music and Musicians).
* ↑ Robertson, R. Observations on the Jail, Hospital Or Ship Fever. J. Murray, 1783.
* ↑ «Krille Gottlob August» (en alemany). Home. [Consulta: 15 maig 2022].
# Marcel Katz

Marcel Katz (Solothurn, 1896 - 1975) fou un futbolista suís, que jugava de davanter, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de futbol, tot i que no jugà cap partit.
Pel que fa a clubs, defensà els colors de l'Old Boys (1922-1925). Amb la selecció nacional, entre 1923 i 1924, jugà 4 partits, en què no marcà cap gol.

## Referències

* ↑ M. Katz a olympic.org
* ↑ Marcel Katz Arxivat 2018-04-30 a Wayback Machine. a fifa.com
* ↑ Marcel Katz - national-football-teams.com (anglès)
# Batalla de Tepe

La batalla de Tepe (o Tebe) va ser el primer combat entre les forces alemanyes i britàniques, realitzat el 25 d'agost de 1914,durant la Campanya de Kamerun en la Primera Guerra Mundial.
El conflicte va tenir lloc a la frontera entre la Nigèria britànica i el Kamerun alemany, que va acabar en victòria britànica i la retirada de les tropes alemanyes de l'estació.

## Antecedents

El 4 d'agost de 1914, la l'Imperi britànic va declarar la guerra a l'Imperi alemany, al començament de la Primera Guerra Mundial.
El 8 d'agost, un destacament de cavalleria britànica de la West African Frontier Force va embarcar en Kano, al nord de Nigèria britànica, per a dirigir-se cap a la colònia alemanya de Kamerun. Aquestes primeres forces britàniques van travessar la frontera del territori alemany el 25 d'agost.

## Batalla

El 25 d'agost, la cavalleria britànica va entrar en contacte amb les forces alemanyes de l'estació fronterera de Tepe, al riu Benue. Després de la lluita, les forces alemanyes es van retirar i els britànics van ocupar l'estació. La batalla va causar poques víctimes.
L'ocupació britànica de l'estació va donar a les seves forces l'oportunitat d'avançar més a l'est, cap a les moltes fortaleses alemanyes que protegien la regió, incloent les de Garoua. Els britànics van ser derrotats en el seu intent de prendre les fortaleses de Garoua, pocs dies després de la batalla de Tepe.

## Referències

* ↑ Llista de baixes de la Schutztruppe en Cameroon (1914–1916) (alemany)
* ↑ Surén, 1934, p. 61.
* 1 2 Reynolds, 1916, p. 62.
* ↑ Buchan, 1922.

## Bibliografia

* Buchan, John. A History of the Great War (en anglès). Vol. I. Boston i New York: Houghton Mifflin, 1922.
* Reynolds, Francis J.; Churchill, Allen L.; Miller, Francis T. The Story of the Great War. "Chapter 77 - The Cameroons." (en anglès). Vol. III, 1916.
* Surén, Hans. Kampf um Kamerun (en alemany), 1934.
# Arquebisbat de Białystok

L'arquebisbat de Białystok (polonès: Archidiecezja białostocka; llatí: Archidioecesis Bialostocensis) és una seu metropolitana de l'Església Catòlica al Polònia. Al 2012 tenia 357.703 batejats sobre una població de 432.298 habitants. Actualment està regida per l'arquebisbe Edward Ozorowski.

## Territori

L'arxidiòcesi comprèn la part centre-oriental del voivodat de Podlàquia.
La seu arxiepiscopal és la ciutat de Białystok, on es troba la catedral de l'Assumpció de Maria Verge.
El territori s'estén sobre 5.550 km² i està dividit en 13 deganats i en 114 parròquies.

### Sufragànies

La província eclesiàstica té com a sufragànies les diòcesis de:
* Drohiczyn
* Łomża.

## Història

La diòcesi de Białystok va ser erigida el 5 de juny de 1991, prenent el territori a l'arquebisbat de Vílnius.
Aquell mateix juny de 1991 va rebre la visita del Papa Joan Pau II.
El 25 de març de 1992, en l'àmbit de la reorganització de les diòcesis poloneses volguda pel Papa Joan Pau II, amb la butlla Totus tuus Poloniae populus, va ser elevada al rang d'arxidiòcesi metropolitana.

## Cronologia episcopal

* Edward Kisiel † (5 de juny de 1991 - 15 de maig de 1993 jubilat)
* Stanisław Szymecki (15 de maig de 1993 - 16 de novembre de 2000 jubilat)
* Wojciech Ziemba (16 de novembre de 2000 - 30 de maig de 2006 nomenat arquebisbe de Varmia)
* Edward Ozorowski, des del 21 d'octubre de 2006

## Estadístiques

A finals del 2012, la diòcesi tenia 357.703 batejats sobre una població de 432.298 persones, equivalent al 82,7% del total, sent la diòcesi britànica amb més catòlics.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 377.911 | 456.925 | 82,7 | 330 | 321 | 9 | 1.145 | | 10 | 191 | 93 |
| 2000 | 373.538 | 453.744 | 82,3 | 333 | 324 | 9 | 1.121 | | 10 | 217 | 93 |
| 2001 | 357.849 | 434.826 | 82,3 | 341 | 327 | 14 | 1.049 | | 16 | 195 | 92 |
| 2002 | 367.173 | 445.247 | 82,5 | 343 | 328 | 15 | 1.070 | | 18 | 191 | 100 |
| 2003 | 371.001 | 441.818 | 84,0 | 358 | 341 | 17 | 1.036 | | 20 | 201 | 105 |
| 2004 | 370.450 | 434.826 | 85,2 | 418 | 401 | 17 | 886 | | 20 | 201 | 107 |
| 2006 | 453.546 | 512.487 | 88,5 | 394 | 374 | 20 | 1.151 | | 23 | 198 | 112 |
| 2012 | 357.703 | 432.298 | 82,7 | 374 | 353 | 21 | 956 | | 26 | 178 | 114 |

## Fonts

* Anuari pontifici del 2013 i anteriors, publicat a www.catholic-hierarchy.org a la pàgina Archdiocese of Białystok (anglès)
* Pàgina oficial de l'arxidiòcesi (polonès)
* Esquema de la diòcesi a www.gcatholic.org (anglès)
* Piotr Nitecki, Biskupi kościoła w Polsce w latach 965-1999. Słownik biograficzny, edizione II, Warszawa 2000, p. 1*-2* (polonès)
* Butlla Totus Tuus Poloniae populus, AAS 84 (1992), p. 1099 (llatí)
# Gibson

«Gibson» té aquests significats:
* Gibson Guitar Corporation, empresa dedicada a la fabricació de guitarres
* Toponímia:
** Gibson (Arkansas), concentració de població designada pel cens dels Estats Units a l'estat d'Arkansas
** Gibson (Carolina del Nord), població dels Estats Units a l'estat de Carolina del Nord
** Gibson (Geòrgia), població dels Estats Units a l'estat de Geòrgia
** Gibson (Iowa), població dels Estats Units a l'estat d'Iowa
** Gibson (Tennessee), població dels Estats Units a l'estat de Tennessee
** Gibson City, ciutat dels Estats Units a l'estat d'Illinois
** Desert de Gibson, zona àrida que ocupa una gran zona seca de l'estat d'Austràlia Occidental
** Fort Gibson, poble dels Estats Units a l'estat d'Oklahoma
** Port Gibson, població dels Estats Units a l'estat de Mississipi
* Biografies:
** Alan Gibson (London, Ontario, Canadà, 1938 − Londres, Regne Unit, 1987), director de cinema canadenc
** Alexander Sanderson Gibson (Brooklyn, 1843 - ?), organista i compositor estatunidenc
** Daniel Gibson (1986, Houston, Texas), jugador de bàsquet estatunidenc
** Darron Gibson (Derry, Irlanda del Nord, 25 d'octubre de 1987), és un futbolista nord-irlandès que juga
** Dick Gibson o Richard Gibson, pilot de Fórmula 1 britànic
** Guy Gibson (1918 – 1944), comandant d'Ala de la RAF
** Ian Gibson (Dublín, 1939), hispanista d'origen irlandès i nacionalitzat espanyol el 1984
** James Gibson o James Howard Gibson (1976), lluitador professional nord-americà
** Janet Gibson
** Mel Gibson (Peekskill, Estat de Nova York, 1956), actor, director, productor i guionista
** Orville Gibson (1856, Chateaugay, Nova York - 1918, Ogdensburg, Nova York), lutier que va fundar Gibson Guitar Corporation
** Roy Gibson, Director General de l'ESRO, i primer Director General de l'ESA (1975 -1980)
** Thomas Gibson (metge) (1915, Kilbarchan, Escòcia-1993, Glasgow), metge i investigador escocès
** Tyrese Gibson o Tyrese Darnell Gibson (Watts, Los Angeles, 1978), actor i cantant de R&B i rap estatunidenc
** Violet Gibson (1876 a Dublín, Irlanda - 1956, Northampton, Regne Unit), filla del lord canceller d'Irlanda
** W. R. Gibson, jugador de lacrosse estatunidenc que va competir a primers del segle XX
** William Gibson o William Ford Gibson (Conway, Carolina del Sud, 1948), autor de novel·les de ciència-ficció que viu al Canadà
# Maiórsxina

Maiórsxina - Майорщина (rus) - és un poble de l'óblast de Bélgorod, a Rússia. El 2010 tenia 17 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Lindsay

«Lindsay» té aquests significats:
* Toponímia:
** Lindsay (Califòrnia)
** Lindsay (Nebraska)
** Lindsay (Oklahoma)
** Lindsay (Texas)
* Biografies:
** Lindsay Anderson (Bangalore, Índia, 1923 - Angulema, França, 1994), director de teatre i cinema anglès
** Lindsay Davenport (Palos Verdes, Califòrnia, 1976), tennista dels Estats Units d'Amèrica
** Lindsay Lohan (1986, Nova York), actriu i cantant estatunidenca
** Lindsay Peterson
# Apristurus herklotsi

Apristurus herklotsi és un peix de la família dels esciliorrínids i de l'ordre dels carcariniformes.

## Morfologia

Pot arribar als 48,5 cm de llargària total.

## Reproducció

És ovípar.

## Distribució geogràfica

Es troba a les costes del Pacífic occidental: Japó, les Filipines i la Mar de la Xina.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 «Apristurus herklotsi» (en anglès). FishBase. Froese, Rainer; Pauly, Daniel (editors).
* ↑ ZipCodeZoo.com (anglès)
* ↑ IUCN (anglès)

## Bibliografia

* Compagno, L.J.V.: FAO species catalogue. Volum 4. Sharks of the world. An annotated and illustrated catalogue of shark species known to date. Part 2 - Carcharhiniformes. FAO Fish. Synop. 125(4/2):251-655. Any 1984.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# DF

DF té els següents significats:
* df, una comanda d'Unix.
* Districte Federal.
* Director de fotografia.
* Dansk Folkeparti, partit polític danès.
* Dragon Force, grup de música.
# Gibson (Carolina del Nord)

Gibson és una població dels Estats Units a l'estat de Carolina del Nord. Segons el cens del 2000 tenia 584 habitants.

## Demografia

Segons el cens del 2000, Gibson tenia 584 habitants, 213 habitatges i 146 famílies. La densitat de població era de 230,1 habitants per km².
Dels 213 habitatges en un 34,7% hi vivien nens de menys de 18 anys, en un 40,4% hi vivien parelles casades, en un 23,5% dones solteres, i en un 31% no eren unitats familiars. En el 29,1% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,37.
Per edats la població es repartia de la següent manera: un 32,4% tenia menys de 18 anys, un 9,2% entre 18 i 24, un 24,3% entre 25 i 44, un 17,1% de 45 a 60 i un 17% 65 anys o més.
L'edat mediana era de 33 anys. Per cada 100 dones de 18 o més anys hi havia 75,6 homes.
La renda mediana per habitatge era de 21.696 $ i la renda mediana per família de 27.125 $. Els homes tenien una renda mediana de 27.143 $ mentre que les dones 19.167 $. La renda per capita de la població era de 15.542 $. Entorn del 24,1% de les famílies i el 23,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gibson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Gibson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Gudala

Els gudala o godala són una tribu amaziga del grup sanhadja, que viuen al sud de Mauritània fins al riu Senegal, i prop de l'oceà Atlàntic. Al nord tenen l'Adrar on viuen altres tribus amazigues sanhadja (els lamtuna i els massufa). Foren un poble nòmada cameller amb dromedaris molt ràpids anomenats nadjib (plural nudjub). El seu assentament principal fou Naghira. A la costa capturaven tortugues i se'n menjaven la carn. Explotaven una salina a l'illa Awilil (moderna In-Wolalan).
Els gudala podrien estar vinculats a l'antiga tribu amaziga dels gètuls. Al segle xi els lamtuna exercien la supremacia entre els sanhadja però el 1034 va passar a Yahya ibn Ibrahim dels gudala que va portar del Sus a Abd-Al·lah ibn Yassín al-Ghazulí per islamitzar a la seva gent i que fou el que va originar la secta dels almoràvits. Mort Yahya, els lamtuna van recuperar l'hegemonia dirigits per Yahya ibn Úmar al-Lamtuní i a la seva mort a la batalla de Tabfarilla pel seu germà Abu Bakr ibn Úmar al-Lamtuní i els gudala es van separar dels almoràvits i es van retirar al sud. Al segle xiv vivien al sud de Saguia al-Hamra junt amb els àrabs Dhawu Hassan del grup Makil; en segles posterior es van desplaçar cap a Mauritània i com entitat tribal van desaparèixer progressivament i avui dia només resten dos grups a Mauritània.
Segons un estudi d'història d'Àfrica Occidental de 1985, l'àrea al llarg d'ambdós costats de la boca del riu Senegal era controlada pel grup d'amazics gudala. Extreuen els dipòsits de sal d'Awlil al llarg de la costa al nord de la desembocadura del Senegal, i controlen una ruta comercial que unia la costa sud del Marroc. El territori gudala vorejava el de Takrur, i les caravanes godala comerciaven la sal extreta d'Awlil al llarg de la riba nord del Senegal.

## Referències

* ↑ Niane, Djibril Tamsir; Africa, Unesco International Scientific Committee for the Drafting of a General History of. Vol. IV: Africa from the Twelfth to the Sixteenth Century (en anglès). Heineman, 1984, p. 154. ISBN 9789231017100.
* ↑ Ki-Zerbo, Joseph. Africa from the Twelfth to the Sixteenth Century (en anglès). University of California Press, 1997, p. 62. ISBN 9780520066991.
* ↑ Niane, Djibril Tamsir; Africa, Unesco International Scientific Committee for the Drafting of a General History of. Africa from the Twelfth to the Sixteenth Century (en anglès). UNESCO, 1984, p. 154. ISBN 9789231017100.
* ↑ Africanus, Leo; Brown, Robert; Pory, John. The History and Description of Africa: And of the Notable Things Therein Contained (en anglès). Cambridge University Press, 2010-06-03, p. 366. ISBN 9781108012898.
* ↑ Hrbek, Ivan. Africa from the Seventh to the Eleventh Century (en anglès). Unesco. International Scientific Committee for the Drafting of a General History of Africa, 1992, p. 180.
* 1 2 «Western Africa to c1860 A.D. A provisuanal historical schema based on climate periods» (PDF).

## Bibliografia

* A. Huici Miranda, Un fragmento inedito de Ibn Idari sobre los almorávides, 1961
* P. Marty, L'emirat de Trarzas.